
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ KULTŪROS CENTRO PADALINIO CIRKO MOKYKLOS NARIO MOKESČIO NUSTATYMO

2015 m. sausio 29 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, rajono savivaldybės tarybos 2013 m. sausio 31 d. sprendimu Nr. T-10 patvirtinto Rajono savivaldybės biudžetinių įstaigų pajamų naudojimo tvarkos aprašo 2.5. papunkčiu ir atsižvelgdama į Šakių kultūros centro direktoriaus 2014 m. gruodžio 4 d. prašymą Nr. R-196, rajono savivaldybės taryba nusprendžia:


1. Nustatyti Šakių kultūros centro padalinio Cirko mokyklos nario mokestį - 10 Eur per mėnesį.


2. Sumažinti 50 procentų nario mokestį socialiai remtinų šeimų vaikams.


3. Atleisti nuo nario mokesčio vaikus, dalyvaujančius Cirko mokyklos koncertinėje programoje.


4. Įpareigoti Šakių kultūros centro direktorių patvirtinti Šakių kultūros centro padalinio Cirko mokyklos nario mokesčio mokėjimo tvarkos aprašą.

5. Sprendimas įsigalioja 2015 m. vasario 1 d.

PRIE RAJONO SAVIVALDYBĖS TARYBOS SPRENDIMO

,,DĖL ŠAKIŲ KULTŪROS CENTRO PADALINIO CIRKO MOKYKLOS NARIO MOKESČIO NUSTATYMO“ PROJEKTO

2015 m. sausio 21 d. Nr. VL-75
Šakiai


1. Parengto projekto tikslai ir laukiami rezultatai: nustatyti Šakių kultūros centro padalinio Cirko mokyklos nario mokestį.

2. Projekto rengimo metu gauti specialistų vertinimai ir išvados: gautos teigiamos rajono savivaldybės administracijos Biudžeto ir turto bei Kultūros ir turizmo skyrių išvados. 



3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal projektą: ---

4. Kiti, projekto rengėjų nuomone, reikalingi paaiškinimai: šiuo sprendimu nustatomas  Cirko mokyklos nario mokestis.


Rajono savivaldybės tarybos 2014 m. liepos 31 d. sprendimu Nr. T-239 ,,Dėl Šakių kultūros centro padalinio steigimo“ įsteigta Cirko mokykla. Naujai įsteigtai Cirko mokyklai papildomas finansavimas nebuvo skirtas. 


Šiuo metu mokyklą lanko 62 vaikai, kurie mokosi cirko meno. Cirko mokykloje mokoma: akrobatikos, ekvilibristikos, žongliravimo, choreografijos, aktorystės. Per metus surengiama apie 60-70 pasirodymų bei išvykų, dalyvaujama tarptautiniuose festivaliuose. Mokesčio pajamos bus naudojamos padalinio poreikiams (koncertinėms išvykoms, aprangai, inventoriui ir kitoms prekėms ir paslaugoms įsigyti).

